《次冼政》
明代·李聪

怜君积学究三馀，壮岁名高上帝居。司马豪华推独步，贾生才调更谁如。

浮云出岫心何在，倦鸟归巢志不虚。从此钓台高卧稳，丈夫何事叹无鱼。

作者简介：李聪，字士达，号北山。顺德人。明宪宗成化二年（一四六六年）进士。授南京江西道监察御史，改嘉兴知府，升广西参政。明嘉靖《广东通志》卷六一有传。